વડાપ્રધાને જણાવ્યું કે જો કોઇ પોલીસ જવાન એક ભૂલ કરે છે તો મીડિયામાં તેના સમાચાર છવાઇ જાય છે, પરંતુ તે દરમિયાન જો પોલીસ જવાન કોઇ સારુ કામ કરે છે તો તેને કોઇ નથી બતાવતું. દેશની આઝાદી બાદ 33000 જવાનોએ દેશના નાગરિકોની રક્ષા માટે પોતાના પ્રાણ ન્યોછાવર કરી દીધા છે. આ બલિદાન વ્યર્થ ના જવા જોઇએ. દરેક રાજ્ય શહીદો પર ઇ-બુક નીકાળે જેમાં એ શહીદોની કહાણી લખેલી હોય. તેમના બલિદાનને પ્રેરણા બનાવે અને તેમના જીવનને આવી રીતે ખત્મ ના થવા દે. દેશ અને સમાજ માટે તે શહીદોને હંમેશા જીવતા રાખે. તેમને ક્યારેય મરવા ના દેવા જોઇએ.